CELEX: C2007/096/69
Language: fi
Date: 2007-04-28 00:00:00
Title: Asia T-368/04: Yhteisöjen ensimmäisen oikeusasteen tuomioistuimen tuomio 29.3.2007 — Verheyden v. komissio (Henkilöstö — Vuosiloman siirtoa koskeva hakemus — Yksikön tarpeet — Sairausloma — Luottamuksensuoja)

28.4.2007   
            
            
               FI
            
            
               Euroopan unionin virallinen lehti
            
            
               C 96/33
            
         Yhteisöjen ensimmäisen oikeusasteen tuomioistuimen tuomio 29.3.2007 — Verheyden v. komissio
   (Asia T-368/04) (1)
   
   (Henkilöstö - Vuosiloman siirtoa koskeva hakemus - Yksikön tarpeet - Sairausloma - Luottamuksensuoja)
   (2007/C 96/69)
   Oikeudenkäyntikieli: ranska
   Asianosaiset
   
      Kantaja: Luc Verheyden (Angera, Italia) (edustaja: asianajaja É. Boigelot)
   
      Vastaaja: Euroopan yhteisöjen komissio (asiamiehet: V. Joris ja L. Lozano Palacios)
   Oikeudenkäynnin kohde
   Kanne, jossa vaaditaan yhtäältä kumoamaan kantajan yksikön päällikön 4.2., 24.2. ja 27.2.2004 tekemät päätökset, jotka koskevat kantajan hakemusta, jossa on pyydetty siirtämään pitämättä jääneet, yli 12 lomapäivän rajan ylittävät lomapäivät vuodelta 2003 vuodelle 2004, ja hallinto-osaston 1.6.2004 tekemä päätös, joka on vastaanotettu 14.6.2004 ja jolla on hylätty kantajan tekemä valitus, sekä toisaalta velvoittamaan komissio maksamaan kantajalle 32 pitämättä ja korvaamatta jääneestä lomapäivästä korvausta, johon on lisättävä 5,25 prosentin suuruinen korko käsiteltävänä olleen kanteen nostamisen päivästä lukien, ja vahingonkorvausta henkisestä kärsimyksestä ja urakehityksen osalta aiheutuneesta ja kantajan maineeseen kohdistuneesta vahingosta.
   Tuomiolauselma
   
               1)
            
            
               Kantajan esimiehen 27.2.2004 tekemä päätös, jolla tämä on kieltäytynyt allekirjoittamasta kantajan hakemusta, joka koskee vuosilomapäivien siirtämistä vuodelta 2003 vuodelle 2004, kumotaan niiltä osin kuin sillä kieltäydytään siirtämästä 12 automaattisesti siirrettävän lomapäivän ylittäviä 8 vuosilomapäivää, joihin yhteisen tutkimuskeskuksen henkilöstöosaston johtaja viittaa 11.2.2003 päivätyssä sähköpostissaan.
            
         
               2)
            
            
               Komissio velvoitetaan maksamaan kantajalle määrä, joka vastaa kahdeksaa kolmaskymmenesosaa hänen kuukausipalkastaan sen määräisenä kuin se oli hänen tehtäviensä päättyessä, lisättynä 13.9.2004 alkaen maksettavalla viivästyskorolla. Viivästyskoron osalta sovellettava korkokanta on laskettava käyttäen perusteena Euroopan keskuspankin perusrahoitusoperaatioidensa osalta vahvistamaa ja kyseisenä ajanjaksona sovellettua korkokantaa lisättynä kahdella prosenttiyksiköllä.
            
         
               3)
            
            
               Kanne hylätään muilta osin.
            
         
               4)
            
            
               Komissio vastaa omista oikeudenkäyntikuluistaan ja se velvoitetaan korvaamaan kantajan oikeudenkäyntikulut.
            
         
      (1)  EUVL C 300, 4.12.2004.